

**РЕПУБЛИКА БЪЛГАРИЯ**

**ОБЛАСТ ПЛЕВЕН**

**ОБЩИНА НИКОПОЛ**

**ДО**

**ОБЩИНСКИ СЪВЕТ – НИКОПОЛ**

**ДОКЛАДНА ЗАПИСКА**

**от**

**ИВЕЛИН МАРИНОВ САВОВ – кмет на Община Никопол**

**ОТНОСНО: Изменение на Наредба за определянето и администрирането на местните такси и цени на услуги на територията на община Никопол, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол.**

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

С настоящия доклад представям на Вашето внимание проект на Наредба за изменение на „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол.

Подзаконовото нормативно регулиране е конституционно призната функция на висшите органи на изпълнителната власт, осъществявана в публичен интерес. Дейността по издаване на нормативни административни актове, бидейки същностен белег на държавното, в т.ч. и местното самоуправление, и основен правен регулатор, се подчинява на общите принципи на чл. 4, чл. 8 и чл. 12 от АПК - законност, равенство и достъпност, публичност и прозрачност.

Нормотворческият процес се основава и на принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност (чл. 26, ал. 1 от ЗНА).

Спазването на предвидената процедура е императивно задължение на натоварените с нормотворчески правомощия административни органи, обезпечаващо законосъобразното формиране на управленски решения и приемането на регулиращите определени обществени отношения правни норми по разумен, компетентен и стабилен начин.

Настоящият проект на Наредба за изменение на Наредба за изменение на „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол, се приема на основание законовата делегация на чл. 7, ал. 2, чл. 8 от Закона за нормативните актове (ЗНА), чл. 21, ал. 1, т. 8, т. 23 и ал. 2 от Закона за местното самоуправление и местната администрация (ЗМСМА), чл. 9 от Закона за местните данъци и такси (ЗМДТ), както и на основание чл. 76, ал.3 и чл. 79 от Административнопроцесуалния кодекс (АПК).

1. **ПРИЧИНИ, НАЛАГАЩИ ПРИЕМАНЕТО НА НАРЕДБАТА И ЦЕЛИТЕ, КОИТО СЕ ПОСТАВЯТ С ПРИЕМАНЕТО НА АКТА (СЪГЛАСНО ЧЛ. 28, АЛ. 2, Т. 1 И Т. 2 ОТ ЗАКОНА ЗА НОРМАТИВНИТЕ АКТОВЕ):**

**Съгласно Закона за нормативните актове (ЗНА):**

* + **чл. 7, ал. 1:** „Наредбата е нормативен акт, който се издава за прилагане на отделни разпоредби или подразделения на нормативен акт от по-висока степен.“
	+ **чл. 15, ал. 1: „**Нормативният акт трябва да съответствува на [Конституцията](https://web.apis.bg/p.php?i=301958&b=0) и на другите нормативни актове от по-висока степен.“

**Съгласно Закона местните данъци и такси (ЗМДТ):**

**- чл. 71 в редакцията ДВ бр. 101 от 2013 г.:** Не се събира такса за:

**1.** сметосъбиране и сметоизвозване, когато услугата не се предоставя от общината или ако имотът не се ползва през цялата година и е подадена декларация по образец от собственика или ползвателя **до края на предходната година** в общината по местонахождението на имота;

**2.** поддържане чистотата на териториите за обществено ползване - когато услугата не се предоставя от общината;

**3.** обезвреждане на битовите отпадъци и поддържане на депа за битови отпадъци и други съоръжения за обезвреждане на битови отпадъци - когато няма такива.

**Съгласно Наредба за изменение на „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол:**

* + **чл. 24: Таксата не се събира за сметосъбиране и сметоизвозване и обезвреждане на битовите отпадъци и поддържане на депа за битови отпадъци и други съоръжения за обезвреждане на битови отпадъци, когато:**

**т. 2. „**Имотът не е деклариран като основно жилище“;

**т. 3:** „Имотът няма да се използва през цялата календарна година и има подадена декларация за това **до 30 ноември на предходната година** в сектор „Приходи” на общинската администрация от собственика на имота, при учредено вещно право на ползване - от ползвателя, а за имотите общинска собственост – от лицето, на което имотът е предоставен за управление. В декларацията данъчно задълженото лице дава изрично съгласие за извършване на проверки от зоста администрация и декларира, че за неверни данни носи наказателна отговорност по чл.313 от Наказателния кодекс“;

* + **чл. 35 от Наредбата:** (1) Таксата се заплаща от ползвателя на средствата за подслон и местата за настаняване по смисъла на Закона за туризма.
	1. Таксата се определя на лице за един ден в размер на 1. 00 лв..
	2. Лицата до 18-годишна възраст и пенсионерите над 55 години за жените и 60 години за мъжете заплащат 50% от таксите по ал. 2.
	3. Всички български граждани, ползватели на туристически хижи, стопанисвани от туристическите дружества на територията на общината не заплащат таксата по ал. 2
	4. Инвалидите се освобождават от туристическа такса по ал. 2.
	5. Таксата се събира от физическите и юридическите лица, които предлагат услугата нощувка в средства за подслон и места за настаняване едновременно със заплащане на услугата.
	6. / Събраната такса се внася в бюджета на общината до 15-то число на месеца, следващ месеца, през който е събрана.
	+ **чл. 59 от Наредбата:** За не събрана такса по чл. 30, ал. 3 на физическите лица се налага глоба в размер от 5,00 до 100,00 лв., а на юридическите лица се налага имуществена санкция в размер от 20,00 до 200,00 лв.

**Съгласно Закона за съдебната власт (ЗСВ):**

* + **чл. 145, ал. 1, т. 6:**  При изпълнение на предвидените в закона функции прокурорът може: „да прилага предвидените от закона мерки при наличие на данни, че може да бъде извършено престъпление от общ характер **или друго закононарушение**“.

**По същество:**

В Окръжна прокуратура – Плевен по компетентност е изпратена преписка № 515/2022 г. по описа на Върховна административна прокуратура, за извършване на проверка по реда на чл. 145, ал. 1, т. 1 от Закона за съдебната власт, на Наредба за изменение на „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол, която е установила, че разпоредбите на чл. 24, т. 2 и т. 3 в частта относно **„….до 30 ноември на предходната година..“,** противоречат на действащия понастоящем чл. 71 от ЗМДТ в редакцията ДВ бр. 101 от 2013 г., съгласно която норма ..“ако имотът не се ползва през цялата година и е подадена декларация по образец от собственика или ползвателя **до края на предходната година..“.**

**Установено е още, че:**

* + Чл. 35 от Наредба за изменение на „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол, противоречи на Глава трета, Раздел IV, вр. Глава втора, Раздел VII от ЗМДТ, доколкото с промени в Закона за местните данъци и такси, направени със Закона за изменение и допълнение на ЗМДТ, обнародван в “Държавен вестник”, бр. 98 от 14.12.2010 г., туристическата такса е трансформирана в туристически данък, поради ниската събираемост на туристическата такса и невъзможността за ефективен контрол върху предоставените в туристическите обекти нощувки от страна на общински и държавни органи.
	+ Чл. 59 Наредба за изменение на „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол, противоречи на чл. 123 ЗМДТ, тъй като предвижда състав на административно нарушение, съответно и санкция, извън обхвата на делегираните на общинския съвет от закона правомощия, като например: глоба за несъбиране на такси;

Във връзка гореизложеното, на основание чл. 145, ал. 1, т. 6 ЗСВ, Окръжна прокуратура – Плевен предлага на кмета на Община Никопол, да внесе в Общински съвет – Никопол, предложение за отмяна **на чл. 24, т. 2 и т. 3, в частта относно „…..до 30 ноември на предходната година…“**, **чл. 35** и **чл. 59** от „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол.

1. **ФИНАНСОВИ И ДРУГИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА (ПО ЧЛ. 28, АЛ. 2, Т. 3 ОТ ЗНА)**

Следва да се отбележи, че за предлаганите изменения в „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол, не са необходими допълнителни финансови средства или други ресурси, извън наличните към настоящия момент.

1. **ОЧАКВАНИ РЕЗУЛТАТИ ОТ ПРИЛАГАНЕТО НА НАРЕДБАТА, ВКЛЮЧИТЕЛНО ФИНАНСОВИ ТАКИВА (ПО ЧЛ. 28, АЛ. 2, Т. 4 ОТ ЗНА)**

Съгласуване на подзаконов нормативен акт с нормативен акт от по-висок ранг, с цел предотвратяване на закононарушение, изразяващо се в необработка на подадени в срок декларации по образеца на чл. 71 ЗМДТ, администриране на незаконоустановени такси, както и санкциониране на нарушители в нарушение на материалния закон.

Предвид всичко изложено дотук, на основание чл. 26, ал. 4 ЗНА и доколкото отмяната на цитираните горе разпоредби от Наредбата целят единствено синхронизиране на подзаконовия акт и отделни разпоредби и подразделения на нормативен акт от по-висока степен, срокът за предложения и становища по проекта ще е 14-дневен.

1. **АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ**

Текстът на предлагания проект на Наредба е приведен изцяло в съответствие с разпоредбите на приложимото българско право, както и с първичните и производни източници по чл. 288 от Договора за функциониране на Европейския съюз (ДФЕС), също и с неписаните вътрешни и външни източници на правото на Европейския съюз. С наредбата не се ограничават специфичните права, респ. задължения, които са предоставени на гражданите на Европейския съюз, визирани в чл. 11 от Договора за Европейския съюз (ДЕС) и чл. 20-24 ДФЕС, нито пък нарушава установения вътрешен пазар, работещ за устойчивото развитие на Европа, основаващо се на балансиран икономически растеж, ценова стабилност, силно конкурентна социална пазарна икономика, и високо равнище на защита и подобряване качеството на околната среда (чл. 3, пар. 2 ДЕС, вр. чл. 26, пар. 2 ДФЕС). При изработването на настоящия нормативен акт са взети предвид основополагащите принципи на правото на Европейския съюз.

С оглед гореизложеното и на основание чл. 7, ал. 2, чл. 8 от Закона за нормативните актове, чл. 21, ал. 1, т. 8 и ал. 2 от Закона за местното самоуправление и местната администрация, чл. 9 от Закона за местните данъци и такси, както и на основание чл. 76, ал. 3 и чл. 79 от Административнопроцесуалния кодекс, предлагам на Общински съвет – Никопол да приеме следното,

**Р Е Ш Е Н И Е**

1. **Общински съвет – Никопол приема Наредба за изменение на Наредба за изменение на „Наредба за определянето и администрирането на местните такси и цени на услуги на територията на община Никопол“, приета и утвърдена с Решение № 173/27.02.2009 г. по Протокол № 23/27.02.2009 г. на Общински съвет – Никопол, представляваща Приложение № 1 към настоящото решение.**

**ВНОСИТЕЛ:**

**ИВЕЛИН САВОВ**

***Кмет на Община Никопол***

**Съгласувал:**

**Ахмед Ахмедов – зам.-кмет**

**Изготвил:**

**Исмаил Гюлянлиев – юрисконсулт**